[pic] | EUROOPAN YHTEISÖJEN KOMISSIO |

Bryssel 25.07.2006

KOM(2006) 424 lopullinen

2004/0001 (COD)

KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta

Euroopan parlamentin ja neuvoston direktiivin antamisesta palveluista sisämarkkinoilla

2004/0001 (COD)

KOMISSION TIEDONANTOEUROOPAN PARLAMENTILLEEY:n perustamissopimuksen 251 artiklan 2 kohdan toisen alakohdan mukaisestineuvoston vahvistamasta yhteisestä kannasta

Euroopan parlamentin ja neuvoston direktiivin antamisesta palveluista sisämarkkinoilla

1. TAUSTAA

Ehdotus toimitettu Euroopan parlamentille ja neuvostolle (asiakirja KOM(2004) 2 lopullinen – 2004/0001(COD)): | 06.02.2004 |

Euroopan talous- ja sosiaalikomitean lausunto: | 09.02.2005 |

Alueiden komitean lausunto: | 29.09.2004 |

Euroopan parlamentin lausunto ensimmäisessä käsittelyssä: | 16.02.2006 |

Muutettu ehdotus toimitettu: | 06.04.2006 |

Yhteinen kanta vahvistettu määräenemmistöllä: | 24.07.2006 |

2. KOMISSION EHDOTUKSEN TAVOITE

Komission ehdotuksen tavoite on

- parantaa EU:n talouskasvun ja työllisyyden perustaa,

- toteuttaa todelliset palvelujen sisämarkkinat poistamalla palvelutoiminnan kehittymistä haittaavia oikeudellisia ja hallinnollisia esteitä,

- vahvistaa kuluttajien oikeuksia palveluiden käyttäjinä,

- asettaa oikeudellisesti sitovia velvoitteita jäsenvaltioiden hallinnollisen yhteistyön tehostamiseksi.

3. YHTEISTÄ KANTAA KOSKEVAT HUOMIOT

3.1 . Yleiset huomiot

Neuvoston vahvistamaan yhteiseen kantaan sisältyy kaikki oleellinen komission muutetusta ehdotuksesta, johon puolestaan sisällytettiin useita suuria tarkistuksia Euroopan parlamentin ensimmäisessä käsittelyssä. Ehdotuksen keskeisten osien osalta (erityisesti jättämiset direktiivin soveltamisalan ulkopuolelle ja palvelujen tarjoamisen vapautta koskevat säännökset) neuvoston yhteisessä kannassa on noudatettu Euroopan parlamentissa saavutettua poliittista sopimusta, mikä nyt näkyy yhteisessä kannassa, kuten se näkyi myös komission muutetussa ehdotuksessa.

Kaikki Euroopan parlamentin tarkistukset, jotka komissio hyväksyi täysistunnossa, on sisällytetty yhteiseen kantaan joko kokonaan tai periaatteellisesti. Joidenkin muiden seikkojen osalta yhteisessä kannassa on otettu huomioon Euroopan parlamentin tarkistuksissa ilmaistut huolenaiheet, jotka on ratkaistu, vaikka muotoilu voikin olla erilainen. Yhteisessä kannassa on myös joitakin uusia lisäsäännöksiä, jotka lisäävät avoimuutta ja yhteistyötä jäsenvaltioiden ja komission välillä, mikä voi olla välttämätöntä direktiivin asianmukaisen täytäntöönpanon varmistamiseksi.

Yhteisen kannan pääkohtia käsitellään yksityiskohtaisesti jäljempänä. Ensinnä käsitellään vastauksia Euroopan parlamentin tarkistuksiin. Näitä on suurin osa, sillä Euroopan parlamentin tarkistukset on suurimmalta osin otettu huomioon sekä komission muutetussa ehdotuksessa että neuvoston yhteisessä kannassa. Toiseksi otetaan esiin muita seikkoja, jotka neuvosto on lisännyt yhteisessä kannassaan.

3.2. Yhteiseen kantaan sisältyvät muutokset, jotka on tehty parlamentin tarkistusten johdosta

3.2.1. Soveltamisala ja muut yleissäännökset (1–4 artikla)

Tietyt oikeudenalat (1 artikla). Direktiivin aihepiirin ja sen osalta, mikä sen suhde muihin oikeudenaloihin (perusoikeudet, työoikeus, kulttuurisen ja kielellisen monimuotoisuuden sekä tiedotusvälineiden moniarvoisuuden suojeleminen tai edistäminen) on, yhteiseen kantaan on sisällytetty Euroopan parlamentin tarkistusten (7, 8, 290, 291, 297, 298, 299 ja asiaan liittyvä osa tarkistuksesta 72) sekä muutetun ehdotuksen asiasisältö siten, että muotoilua on jonkin verran muutettu, minkä komissio on hyväksynyt, koska tällä pyritään parantamaan tekstiä muuttamatta Euroopan parlamentin äänestämän tekstin tai komission muutetun ehdotuksen asiasisältöä.

Soveltamisala (2 artikla). Yhteisessä kannassa otetaan direktiivin soveltamisalan osalta suuressa määrin huomioon Euroopan parlamentin ensimmäisessä käsittelyssä tekemät tarkistukset. Yleishyödyllisten palvelujen kohdalla yhteinen kanta vastaa täysin Euroopan parlamentin tarkistusten sisältöä (ks. erityisesti tarkistukset 13, 44 ja 73 sekä asiaan liittyvät osat tarkistuksista 72 ja 289), ja muutettuun ehdotukseen verrattuna siinä selkiytetään entisestään 2 artiklassa olevaa tekstiä, jonka mukaan muut kuin yleisen taloudellisen edun mukaiset palvelut jäävät direktiivin soveltamisalan ulkopuolelle. Liikenne- ja satamapalvelujen osalta yhteisessä kannassa vahvistetaan, että kaikki liikennepalvelut, myös satamapalvelut, jätetään direktiivin soveltamisalan ulkopuolelle, kuten Euroopan parlamentin tarkistuksissa 20 ja 306 esitetään. Muutettuun ehdotukseen verrattuna liikennepalvelujen direktiivin soveltamisalan ulkopuolelle jättämistä koskevaa muotoilua muutettiin hieman, jotta se olisi perustamissopimuksen 51 artiklan muotoilun mukainen, ja siihen liitettiin satamapalvelujen jättäminen direktiivin soveltamisalan ulkopuolelle. Tämä ei muuta säännöksen asiasisältöä, joten komissio hyväksyy muutoksen. Audiovisuaalisten palvelujen osalta yhteisessä kannassa näkyy Euroopan parlamentin tarkistusten 19 ja 79 asiasisältö. Muutetun ehdotuksen asiaa koskevaa tekstiä 2 artiklassa on hieman muokattu uudelleen yhteisessä kannassa sen selventämiseksi, että soveltamisalan ulkopuolelle jäävät audiovisuaaliset palvelut kattavat myös elokuvapalvelut, ja komissio hyväksyy tämän. Myös sosiaalipalvelujen jättämistä soveltamisalan ulkopuolelle koskevat Euroopan parlamentin tarkistukset (ks. tarkistukset 252, 294, 295 ja 296) on otettu huomioon yhteisessä kannassa. Komission muutettuun ehdotukseen verrattuna yhteisessä kannassa täsmennetään vielä, että soveltamisalan ulkopuolelle jätetään myös hyväntekeväisyysjärjestöjen palvelut. Komissio hyväksyy tämän tekstin, koska sen mielestä yhteisessä kannassa oleva määritelmä parantaa oikeusvarmuutta sosiaalipalvelujen direktiivin soveltamisalan ulkopuolelle jättämisen osalta. Komission muutettuun ehdotukseen verrattuna yhteisessä kannassa täsmennetään vielä, että soveltamisalan ulkopuolelle jätetään palvelut, joita tarjoavat hallituksen virallisella säädöksellä nimitetyt notaarit ja haastemiehet . Tämä on pääosin Euroopan parlamentin tarkistusten 18 ja 81 mukaista, ja komissio hyväksyy sen. Yhteisessä kannassa vahvistetaan myös, että direktiivin soveltamisalan ulkopuolelle jäävät työvoimanvuokrausyritysten palvelut, terveydenhuoltopalvelut, rahapelitoiminta, yksityiset turvallisuuspalvelut ja verotus , kuten Euroopan parlamentin tarkistuksissa (ks. erityisesti 17, 19, 78, 80, 82, 300, 302/332 ja 304) ja komission muutetussa ehdotuksessa esitettiin.

Direktiivin suhde muihin yhteisön oikeuden säännöksiin (3 artikla). Yhteinen kanta noudattaa Euroopan parlamentin tarkistusten (21, 83, 219 ja 307) sekä muutetun ehdotuksen lähestymistapaa, ja siinä todetaan selkeästi, ettei direktiivi vaikuta yhteisön muuhun lainsäädäntöön ja että direktiivin ollessa ristiriidassa palvelutoiminnan aloittamisen ja harjoittamisen yksittäisiä näkökohtia säätelevien muiden yhteisön sääntöjen kanssa, jälkimmäisillä on etusija. Yhteisessä kannassa vahvistetaan lisäksi, ettei direktiivi koske kansainvälisen yksityisoikeuden sääntöjen soveltamista etenkään siltä osin kuin kyse on säännöistä, joilla taataan, että kuluttajat nauttivat jäsenvaltionsa kuluttajansuojalainsäädännössä vahvistettujen kuluttajansuojamääräysten tarjoamasta suojasta.

Määritelmät (4 artikla). Euroopan parlamentin tarkistukset (1–3, 5–6, 11, 25–26, 93–94 ja 97–98) ja direktiivissä käytettyjen ilmaisujen määritelmiä koskeva muutetun ehdotuksen teksti näkyvät yhteisessä kannassa.

3.2.2. Hallinnollinen yksinkertaistaminen (5–8 artikla)

Menettelyjen yksinkertaistaminen (5 artikla). Yhteiseen kantaan on pienin muotoilumuutoksin sisällytetty Euroopan parlamentin tarkistukset (ks. tarkistukset 27, 29–30, 99; asiaa koskeva osa tarkistuksessa 100) muutetun ehdotuksen mukaisesti. Uudesta virkkeestä kohdassa 1 käy selväksi, että jäsenvaltioiden velvoite yksinkertaistaa menettelyjään ja muodollisuuksiaan tulee ajankohtaiseksi silloin, kun tarkastelusta ilmenee, että ”menettelyt ja muodollisuudet eivät ole riittävän yksinkertaisia”. Komissio hyväksyy tämän lisäyksen.

Keskitetyt asiointipisteet (6 artikla). Yhteinen kanta on pääpiirteissään asiaa koskeviin Euroopan parlamentin tarkistuksiin (104 ja 309) perustuvan muutetun ehdotuksen mukainen. Kohdassa 1 on muotoilun avulla edelleen täsmennetty, että keskitettyjen asiointipisteiden asema voidaan rajata toimimiseen välittäjänä palveluntarjoajan ja toimivaltaisen viranomaisen tai toimivaltaisten viranomaisten välillä. Komissio hyväksyy tämän selvennyksen.

Tiedonsaantioikeus (7 artikla). Yhteiseen kantaan on sisällytetty Euroopan parlamentin tarkistukset (31, 33, 105–106 ja 108–110), jotka hyväksyttiin muutetussa ehdotuksessa, joskin muotoilua on hieman muutettu maininnassa siitä, ettei direktiivi vaikuta eri kielten käyttöä koskevaan jäsenvaltioiden lainsäädäntöön.

Sähköiset menettelyt (8 artikla). Yhteiseen kantaan on sisällytetty muutetun ehdotuksen teksti, joka laadittiin Euroopan parlamentin tarkistusten (asiaa koskevat osat tarkistuksissa 21 ja 111) perusteella. Yhteisen kannan johdanto-osan kappaleessa 52 täsmennetään, ettei sähköisten menettelyjen käyttöönottovelvoite estä jäsenvaltioita asettamasta sähköisten menettelyjen lisäksi käyttöön muita keinoja kyseisten menettelyjen ja muodollisuuksien hoitamiseksi. Yhteisessä kannassa laajennetaan lisäksi mahdollisuutta soveltaa muita kuin sähköisiä menettelyjä tapauksissa, joissa arvioidaan palveluntarjoajan tai vastaavan henkilöstön henkilökohtaista luotettavuutta. Lopuksi yhteisen kannan 3 kohdan mukaan säännöissä tietojärjestelmien keskinäisen toimivuuden edistämiseksi on otettava huomioon ”yhteisön tasolla kehitetyt yhteiset standardit”. Komissio hyväksyy nämä muutokset, sillä ne parantavat tekstiä.

3.2.3. Palveluntarjoajien sijoittautumisvapaus (9–15 artikla)

Lupajärjestelmät (9 artikla). Yhteiseen kantaan on sisällytetty muutetun ehdotuksen teksti (johon oli sisällytetty tarkistukset 35 ja 112–113 sekä tarkistukset 37, 115 ja 117 osittain) pienin muotoilumuutoksin 3 kohdassa. Komissio hyväksyy tämän muutoksen, koska se tekee tekstistä selkeämmän muuttamatta Euroopan tarkistuksen asiasisältöä.

Luvan myöntämisehdot (10 artikla) . Yhteiseen kantaan on pienin muotoilumuutoksin sisällytetty muutetun ehdotuksen teksti, joka perustui osittain Euroopan parlamentin tarkistuksiin (tarkistukset 34, 118, 119, 120, 121 ja 122). Poiketen muutetusta ehdotuksesta (jossa hyväksyttiin Euroopan parlamentin tarkistus 120) yhteisen kannan 3 kohdassa ei säädetä, että arvioitaessa luvan myöntämisehtojen vastaavuutta ja vertailtavuutta niihin ehtoihin nähden, joita palveluntarjoajaan jo sovelletaan toisessa jäsenvaltiossa, on otettava huomioon myös niiden täytäntöönpanon vaikutus ja tehokkuus. Komissio hyväksyy tämän poiston, sillä virkkeen soveltaminen käytännössä aiheutti epäilyjä. Yhteisen kannan 6 kohdassa täsmennetään, ettei luvan myöntämispäätöksiä tarvitse perustella eikä muutoksen haun oikeusteitse tarvitse olla mahdollista. Tämä on Euroopan parlamentin tarkistuksen 122 mukaista, eikä kyseistä tarkistusta ollut sisällytetty muutettuun ehdotukseen. Komissio hyväksyy tämän lisäyksen.

Luvan voimassaoloaika (11 artikla). Valinta useiden ehdokkaiden välillä (12 artikla). Yhteiseen kantaan on sisällytetty muutetun ehdotuksen teksti, joka laadittiin pitkälti Euroopan parlamentin tarkistusten (36, 38, 124–127, 128 ja 129; osittain tarkistukset 30 ja 130) perusteella.

Kielletyt vaatimukset (14 artikla). Yhteiseen kantaan on sisällytetty muutetun ehdotuksen teksti, joka perustui pääosin Euroopan parlamentin tarkistuksiin (41, 138, 140 ja 141, 40, 142 sekä 143), ja 6 kohtaan (kilpailevien toimijoiden kuulemiskielto ei koske suuren yleisön kuulemista) ja 7 kohtaan (vakuutus rinnastetaan vakuuteen: jäsenvaltiot voivat edelleen edellyttää jompaakumpaa, mutta niitä ei voida velvoittaa ottamaan kyseiseen jäsenvaltioon sijoittautuneelta palveluntarjoajalta) on tehty lisäykset. Komissio hyväksyy nämä lisäykset, sillä ne selkeyttävät tekstiä.

Arvioitavat vaatimukset (15 artikla). Yhteinen kanta noudattaa muutetun ehdotuksen ja siinä hyväksyttyjen Euroopan parlamentin tarkistusten (42, 144–145, 147–149 ja 242; 146 ja 150) lähestymistapaa, vaikka säännökseen tehdään joitakin muutoksia (ks. jäljempänä 3.3 kohta).

3.2.4. Palvelujen tarjoamisen vapaus ja siihen liittyvät poikkeukset (16–18 artikla; vastaavat 16–19 artiklaa komission muutetussa ehdotuksessa)

Palvelujen tarjoamisen vapauden (16 artikla) osalta yhteinen kanta on täysin niiden Euroopan parlamentin tarkistusten (ks. tarkistukset 45–47, 152 ja 293/rev4) mukainen, jotka sisällytettiin komission muutettuun ehdotukseen, ja siihen on lisätty uusi johdanto-osan kappale (82) jäsenvaltioiden työehtoja koskevien sääntöjen soveltamisen selkeyttämiseksi. Tähän liittyvien lisäpoikkeuksien (17 artikla) osalta yhteinen kanta heijastaa myös Euroopan parlamentin tarkistuksia (53, 48, 50, 51, 54, 161, 162, 163, 165, 169, 170, 171, 172, 173, 174 sekä 175, 400, 404) ja siihen on sisällytetty muutetun ehdotuksen teksti pienin jätteiden siirtoa koskevin muotoilumuutoksin 12 kohdassa. Siirtymäajan poikkeukset (komission alkuperäisen ehdotuksen 18 artikla) on poistettu Euroopan parlamentin ensimmäisen käsittelyn äänestyksen ja komission muutetun ehdotuksen mukaisesti. Yhteisessä kannassa vahvistetaan lopuksi muutetun ehdotuksen teksti yksittäistapauksissa tehtävistä poikkeuksista (18 artikla; vastaa komission muutetun ehdotuksen 19 artiklaa) .

3.2.5. Palvelujen vastaanottajien oikeudet (19–21 artikla; vastaavat 20–23 artiklaa komission muutetussa ehdotuksessa)

Palvelujen vastaanottajien oikeuksien (19–21 artikla) osalta yhteinen kanta heijastaa hyvin pitkälle Euroopan parlamentin vahvistamia tarkistuksia ja komission muutettua ehdotusta. Siinä vahvistetaan kiellettyjen rajoitusten ja syrjimättömyyden (19–20 artikla) osalta muutetun ehdotuksen teksti, vaikkakin c kohta poistetaan, minkä komissio hyväksyy. Vastaanottajien neuvonnan (21 artikla) osalta yhteinen kanta on pienin muutoksin Euroopan parlamentin tarkistuksen 178 ja muutetun ehdotuksen mukainen. Lopuksi yhteinen kanta noudattaa täysin Euroopan parlamentin ja muutetun ehdotuksen lähestymistapaa, ja siinä vahvistetaan alkuperäisen ehdotuksen 23 artiklaan sisältyneiden, toisessa jäsenvaltiossa saadun terveydenhoidon korvaamista koskevien säännösten poistaminen.

3.2.6. Työntekijöiden ja kolmansien maiden kansalaisten lähettäminen (alkuperäisen ehdotuksen 24 ja 25 artikla)

Yhteinen kanta noudattaa Euroopan parlamentin (tarkistukset 181, 182/248, 63–64, 183/249 ja 65–66) ja muutetun ehdotuksen lähestymistapaa, ja 24 ja 25 artiklan poistaminen vahvistetaan.

3.2.7. Palvelujen laatu (22–27 artikla; vastaavat 26–32 artiklaa komission muutetussa ehdotuksessa)

Palveluntarjoajia ja tarjottavia palveluja koskevien tietojen (22 artikla, ennen komission muutetun ehdotuksen 26 artikla) osalta yhteinen kanta heijastaa Euroopan parlamentin äänestystä ja muutettua ehdotusta sen suhteen, että palveluntarjoaja velvoitetaan antamaan tiedot oikeudellisesta asemastaan ja muodostaan. Tähän artiklaan on kerätty lisäksi kaikki tietovaatimukset, jotka sisältyvät direktiivin muihin säännöksiin (esim. vakuutus tai vakuus, kaupan jälkeiset takuut, monialatoiminta ja käytännesäännöt), ja komissio hyväksyy tämän. Ammatillisessa vastuuvakuutuksessa (23 artikla, ennen komission muutetun ehdotuksen 27 artikla) yhteinen kanta noudattaa Euroopan parlamentin (ks. erityisesti tarkistukset 64, 187, 188 ja 190) ja muutetun ehdotuksen lähestymistapaa, ja siinä vahvistetaan, ettei ammatillinen vastuuvakuutus ole pakollinen. Yhteisessä kannassa tehdään muutettuun ehdotukseen joitakin pieniä muutoksia: tietovaatimuksia koskeva 2 kohta esimerkiksi siirretään 26 artiklaan ja menettely vakuutusmarkkinoiden epäonnistuessa poistetaan, sillä se oli itse asiassa tarpeeton, koska ammatillinen vastuuvakuutus ei ole pakollinen. Monialatoimintaa (25 artikla, ennen komission muutetun asetuksen 30 artikla), palvelujen laatupolitiikkaa (26 artikla, ennen 31 artikla) ja riitojen ratkaisemista koskevissa säännöksissä yhteisessä kannassa vahvistetaan vain pienin muotoilumuutoksin Euroopan parlamentin tarkistuksen ja muutetun ehdotuksen tekstit.

3.2.8. Hallinnollinen yhteistyö (28–36 artikla; vastaavat 33–38 artiklaa komission muutetussa ehdotuksessa)

Keskinäinen avunanto, valvonta ja niihin liittyvät säännökset (28–36 artikla). Yhteiseen kantaan on sisällytetty hyvin pienin muutoksin muutetun ehdotuksen teksti, johon puolestaan oli sisällytetty Euroopan parlamentin tarkistukset (ks. erityisesti tarkistukset 68–69, 197–198, 200–203), vaikka siinä käytetty rakenne olikin eri komission kanssa aiemmin käytyjen keskustelujen perusteella.

3.2.9. Lähentymisohjelma ja loppusäännökset (37–46 artikla; vastaavat 39–48 artiklaa komission muutetussa ehdotuksessa)

Käytännesääntöjen (37 artikla, ennen komission muutetun ehdotuksen 39 artikla), täydentävän yhdenmukaisuuden (38 artikla, ennen 40 artikla) ja tarkastelulausekkeen (41 artikla, ennen 43 artikla) osalta yhteisessä kannassa vahvistetaan pienin muutoksin, jotka eivät vaikuta säännösten asiasisältöön, Euroopan parlamentin tarkistukset ja muutettu ehdotus. Voimassaolojakson (44 artiklan 1 kohta, ennen 45 artiklan 1 kohta) osalta yhteiseen kantaan on sisällytetty Euroopan parlamentin tarkistus, ja siinä laajennetaan voimassaolo kolmeksi vuodeksi muutetussa ehdotuksessa esitetyn kahden vuoden sijaan. Komissio pitää näitä muutoksia hyväksyttävinä.

3.3 . Neuvoston yhteiseen kantaan sisältyvät muut kohdat

Lupamenettelyt (13 artikla). Yhteisessä kannassa tehdään muutettuun ehdotukseen verrattuna joitakin muutoksia 13 artiklan 3 ja 4 kohtaan sekä johdanto-osan kappaleeseen 63, jotka liittyvät siihen periaatteeseen, että luvat katsotaan myönnetyn, jos toimivaltaiselta viranomaiselta ei ole saatu vastausta. Yhteisen kannan mukaan jäsenvaltiot voivat pidentää vastauksen antamisen määräaikaa, jos se on perusteltua asian monitahoisuuden vuoksi, kunhan hakijalle ilmoitetaan asianmukaisesti määräajan jatkamisesta ja sen perusteista. Johdanto-osan kappaleessa 63 selvitetään lisäksi, että erilaisiin lupamenettelyjärjestelyihin, joita jäsenvaltiot voivat ottaa käyttöön, voisi silloin, kun se on objektiivisesti perusteltua yleistä etua koskevista pakottavista syistä, sisältyä sääntöjä, joiden mukaan hakemus on katsottava hylätyksi, jos toimivaltaiselta viranomaiselta ei ole saatu vastausta määräajan päätyttyä. Näiden muutosten pitäisi olla riittäviä Euroopan parlamentille, joka oli äänestänyt, että ns. hiljainen luvan myöntämisen periaate poistettaisiin, koska sen katsottiin estävän riittävä jousto. Samalla tavoite sen varmistamisesta, että lupien myöntämismenettelyistä tulisi nopeampia ja taloudellisille toimijoille helpommin ennakoitavia, ei vaarannu. Tästä syystä komissio hyväksyy yhteisen kannan 13 artiklaan tehdyt muutokset.

Sijoittautumisvapauteen liittyvät arviointiprosessit (15 artikla). Yhteisessä kannassa tehdään joitakin muutoksia 4 kohtaan, joka koskee arvioinnin soveltamista yleistä taloudellista etua koskeviin palveluihin. Näillä muutoksilla pyritään selventämään, ettei arviointiprosessi saisi estää taloudellista etua koskeville palveluille osoitettujen tehtävien hoitamista. Tämä vastannee Euroopan parlamentin huoleen arviointiprosessin mahdollisista vaikutuksista yleistä taloudellista etua koskeviin palveluihin. Komission mielestä on selvää, ettei arviointiprosessi saisi vaarantaa taloudellista etua koskeville palveluille osoitettujen tehtävien hoitamista. Lisäksi yhteisessä kannassa on tehty muutoksia jäsenvaltioiden antamia ilmoituksia koskeviin vaatimuksiin. Tämä on vastaus Euroopan parlamentin huoleen siitä, että ilmoittamisvelvoite olisi jäsenvaltioille liian rajoittavaa. Erityisesti yhteisestä kannassa on poistettu 6 kohdasta ilmaisu ”ja johdu uusista olosuhteista”. Tämä poisto voidaan hyväksyä. Yhteiseen kantaan on 7 kohdassa lisätty uusi virke, jossa selitetään, että direktiivin 98/34/EY mukainen ilmoittaminen täyttää samalla tässä direktiivissä säädetyn ilmoittamisvelvoitteen. Komissio hyväksyy myös tämän lisäyksen, sillä se lisää oikeusvarmuutta sekä kansallisten hallintojen että yhteisön toimielinten kannalta. Komissio korostaa, että direktiivin 98/34/EY, sellaisena kuin se on muutettuna direktiivillä 98/48/EY, soveltamisalaan kuuluvat nyt ainoastaan tietoyhteiskunnan palvelut.

Kansallisten vaatimusten kartoitus (39 artikla, joka vastaa komission muutetun ehdotuksen 41 artiklaa) Yhteisen kannan 39 artiklan 5 kohdassa säädetään uudesta menettelystä, jonka mukaan jäsenvaltiot toimittavat kertomuksensa kansallisista vaatimuksista, joiden soveltaminen voisi kuulua 16 artiklan 1 kohdan kolmannen alakohdan ja 16 artiklan 3 kohdan soveltamisalaan, ja komissio ilmoittaa nämä vaatimukset muille jäsenvaltioille ja esittää analyyseja ja suuntaviivoja, jotka koskevat kyseisten säännösten soveltamista tämän direktiivin yhteydessä. Komissio hyväksyy nämä säännökset, koska ne lisäävät avoimuutta ja taloudellisten toimijoiden oikeusvarmuutta.

Komiteamenettely (40 artikla, joka vastaa komission muutetun ehdotuksen 42 artiklaa) Yhteisessä kannassa säädetään sääntelykomiteasta. Komissio hyväksyy tämän säännöksen.

Henkilötietojen suoja (43 artikla) Yhteiseen kantaan on lisätty artikla henkilötietojen suojasta. Sillä pyritään selventämään, että direktiivin soveltamisessa ja erityisesti tietojen vaihdossa jäsenvaltioiden kesken on noudatettava henkilötietoja koskevia sääntöjä. Komissio hyväksyy tämän säännöksen.

4. PÄÄTELMÄT

Komissio katsoo, että yhteiseen kantaan on sisällytetty komission muutetun ehdotuksen tärkeimmät perustekijät samoin kuin Euroopan parlamentin tarkistukset. Komissio katsoo, että yhteisessä kannassa on löydetty hyvä tasapaino ja elinkelpoinen kompromissi, joka auttaa saavuttamaan aidot palvelujen sisämarkkinat ja Lissabonin strategian tavoitteet säilyttäen samalla palvelujen korkea laatu, julkiset palvelut ja sosiaaliset sekä kuluttajien oikeudet mukaan luettuina. Komissio suhtautuu näin ollen myönteisesti neuvoston hyväksymään yhteiseen kantaan.